Kaikki kirkon palveluksessa olevat kohtaavat työssään erilaisissa elämäntilanteissa olevia ihmisiä. Lähtökohtana on, että harjoittelijoiden ja työpaikalla opiskelevien kautta ei välity ihmisen yksityisyyden suojan piiriin kuuluvia tietoja. Tästä poikkeuksena on lastensuojelulakiin (417/2007) perustuva ilmoitusvelvollisuus (25 §).

Salassapidon ja vaitiolovelvollisuuden piiriin kuuluvia tietoja ovat esimerkiksi yksittäistä henkilöä koskevat henkilötiedot, työssä syntyvät henkilörekisterit, työtehtävien kautta tietoon tulevat tiedot yksityisyyden suojan piiriin kuuluvista asioista (mm. terveystiedot, taloudellinen tilanne, perhesuhteet), sielunhoidollisissa kohtaamisissa (mm. kasvokkain tai sosiaalisessa mediassa) esiin tulleet asiat, tieto- ja turvallisuusjärjestelmiin liittyvät salassapidettävät tiedot sekä sopimuskumppaneiden liike- ja ammattisalaisuudet.Valmisteltavana olevat asiat eivät pääsääntöisesti ole julkisia ennen päätöksen tekemistä. Näiden asioiden tiedottamisesta päätetään erikseen.**[[1]](#footnote-1)**

***Harjoittelussa/työpaikalla tapahtuvassa oppimisessa*** *en paljasta sivulliselle asiakirjojen luottamuksellista tai salassa pidettävää sisältöä enkä muutakaan tietoon saamaani seikkaa, josta lailla on säädetty vaitiolovelvollisuus. Sivullisia ovat myös ne seurakunnan tai yhteistyökumppaneiden palveluksessa olevat henkilöt, jotka eivät heille määrättyjen ja sovittujen tehtävien perusteella tarvitse asiaa tietoonsa.*

*Sitoudun siihen, etten käytä väärin tehtävieni vuoksi saamiani ei-julkisia tai salassa pidettäviä tietoja enkä jätä niitä sivullisten nähtäville tai saataville. Sitoudun käyttämään henkilötietojärjestelmiä vain seurakunnan omassa toiminnassa ja hallinnossa sekä kirkon jäsenten oikeuksien ja velvollisuuksien toteuttamiseksi.*

*Harjoittelujakson ja työpaikalla tapahtuvan oppimisen päättyessä luovutan hallussani olevat seurakuntaa ja sen yhteistyötahoja koskevat ei-julkiset tai salassa pidettävää tietoa sisältävät asiakirjat ja tietovälineet sekä niiden mahdolliset kopiot seurakunnalle.*

*Vaitiolo- ja salassapitovelvollisuus on voimassa myös harjoittelujakson ja työpaikalla tapahtuvan oppimisen päätyttyä. Olen tietoinen siitä, että sen rikkominen saattaa muodostaa rikokseksi katsottavan teon.*

***Olen perehtynyt minulle esitettyihin, voimassaoleviin laissa säädettyihin vaitiolovelvollisuus- ja salassapitosäännöksiin.******Olen lukenut yllä olevat vaitiolon ja salassapidon periaatteet ja sitoudun niitä noudattamaan.***

Kirjoita tekstiä napsauttamalla tai napauttamalla tätä.

Päiväys (aika ja paikka)

Kirjoita tekstiä napsauttamalla tai napauttamalla tätä.

Allekirjoitus

1. Viranhaltijoiden ja työntekijöiden vaitiolo- ja salassapitovelvollisuus perustuu lainsäädäntöön. Seurakunnan työntekijän vaitiolo- ja salassapitovelvollisuudesta säädetään kirkkolain (1054/1993) lisäksi laissa viranomaisten toiminnan julkisuudesta (621/1999), henkilötietolaissa (523/1999) ja työsopimuslaissa (55/2001). Henkilötietolain mukaan arkaluonteisia henkilötietoja, joiden käsittelyä on salassapidon lisäksi muutoinkin rajoitettu, ovat etnistä alkuperää, uskonnollista ja poliittista vakaumusta, henkilön terveydentilaa, seksuaalista suuntautumista sekä sosiaalihuollon tarvetta koskevat tiedot. Myös muissa erityislaeissa on säännöksiä salassapidosta. Lisätietoa vaitiolosta ja rippisalaisuudesta [Aika puhua ja aika vaieta](https://evl.fi/documents/1327140/48816430/Aika_puhua_NET.pdf) –materiaalissa (Suomen ev.-lut. kirkon kirkkohallituksen julkaisuja 2011: 2).

   [↑](#footnote-ref-1)